Stra ëd San Giaco

La Stra ëd San Giaco a l’é la galassia dont ël sol a l'é part.

A l’é na partìa d'almanch sent miliard dë stèile ëd dimension e ëd géner diferent ch’a formo ën disch con doi brass a spiraj d’un diàmeter d'anviron 100.000 agn lus e në spessor ëd pi 'd 2000 agn lus.
Dagià che ël sol as treuva assè andrinta, e le stèile a son motobin leugne, la Stra ëd San Giaco a së s-ciàira sota na forma d'un bindel biancastr ch’ a traversa tut ël ciel.
A së s-ciàira mej da l'emisfer sud ëd la Tèra, ch'a l'é diret vers ël sènter brilant ëd la galassia.

La Stra ëd San Giaco a conten anviron 10.000 baron ësteilar duvert e, a smijërìa, men che 200 baron globular.

 Stòria 
La Stra ëd San Giaco a l'era già conossùa dai grech antich.
Dël 1785 William Herschel a l'ha dissegnane na carta.
A l'é mach ant ël 1920 che tuti j'astrònom a l'han arconossù che la Stra ëd San Giaco a l'é mach na galassia ansema a d'àutre.

Straedsangiaco